OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2025-12-16)

Oʻzbekiston Respublikasining “Raqobat toʻgʻrisida” 2012-yil 6-yanvardagi OʻRQ–319-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 4. Vazirlar Mahkamasining 1995-yil 12-oktabrdagi 398-son qarori (Oʻzbekiston Respublikasi QT, 1995-y., 10-son, 39-modda) bilan tasdiqlangan Xoldinglar toʻgʻrisidagi nizomda: a) I boʻlimda: muqaddimadagi va 5-banddagi “va tovar bozorlarida monopolistik faoliyatni cheklash” soʻzlari chiqarib tashlansin; 1-band ikkinchi xatboshining ikkinchi jumlasi chiqarib tashlansin; b) II boʻlimning 2, 3-bandlari, 4-bandning uchinchi xatboshi va 7-bandi oʻz kuchini yoʻqotgan deb hisoblansin; v) IV boʻlimda: 4-bandning ikkinchi xatboshi chiqarib tashlansin; 4-bandning uchinchi xatboshi 4-bandning ikkinchi xatboshi deb hisoblansin; 5-bandning ikkinchi xatboshidagi “monopoliyaga qarshi organ ishtirokida” soʻzlari chiqarib tashlansin; g) VI boʻlim oʻz kuchini yoʻqotgan deb hisoblansin. 5. Vazirlar Mahkamasining “Bozor iqtisodiyoti sharoitlarida aholiga kommunal xizmat koʻrsatishni takomillashtirish chora-tadbirlari toʻgʻrisida” 1997-yil 25-apreldagi 211-son qarori 5-bandining ikkinchi xatboshi quyidagi tahrirda bayon qilinsin: “Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi tarmoqning oʻziga xosligini hisobga olgan holda davlat tomonidan tartibga solinishi lozim boʻlgan kommunal xizmatlarga narxlarni (tariflarni) shakllantirish va qoʻllashning asoslanganligi ustidan nazoratni amalga oshirsin. Tariflarni shakllantirish va qoʻllash tartibi buzilishi hollari aniqlangan taqdirda aybdorlarga nisbatan raqobat toʻgʻrisidagi qonun hujjatlarida nazarda tutilgan sanksiyalar qoʻllanilsin”. 6. Vazirlar Mahkamasining “Kichik tadbirkorlikni rivojlantirishni ragʻbatlantirish mexanizmini takomillashtirish toʻgʻrisida” 1998-yil 27-maydagi 232-son qaroriga (Oʻzbekiston Respublikasi QT, 1998-y., 5-son, 20-modda) 2-ilovaning “Kichik biznesni rivojlantirishni qoʻllab-quvvatlash boʻyicha vazifalari” ustunining oʻn uchinchi pozitsiyasi quyidagi tahrirda bayon qilinsin: “Xoʻjalik yurituvchi subyektlarning qonuniy huquqlari va manfaatlarini nohalol raqobatchilardan, davlat boshqaruvi organlari, mahalliy davlat hokimiyati organlarining raqobat, tabiiy monopoliyalar, isteʼmolchilarning huquqlarini himoya qilish, reklama faoliyati, bankrotlik toʻgʻrisidagi qonun hujjatlarini buzayotgan hujjatlaridan va ularning mansabdor shaxslari xatti-harakatlaridan oʻz vakolatlari doirasida himoya qiladi”. 8. Vazirlar Mahkamasining 2000-yil 9-sentabrdagi 348-son qarori (Oʻzbekiston Respublikasi QT, 2000-y., 9-son, 59-modda) bilan tasdiqlangan Transport-ekspeditorlik korxonalari toʻgʻrisidagi nizom va transport-ekspeditorlik xizmatlari koʻrsatish tartibining 1-bandidagi “Tovar bozorlarida monopolistik faoliyatni cheklash va” soʻzlari chiqarib tashlansin. 10. Vazirlar Mahkamasining “Litsenziyalashni bekor qilish hamda isteʼmol tovarlarini olib kelish va Oʻzbekiston Respublikasining ichki bozorida sotishni takomillashtirish chora-tadbirlari toʻgʻrisida” 2002-yil 20-avgustdagi 295-son qarorining (Oʻzbekiston Respublikasi QT, 2002-y., 8-son, 47-modda) muqaddimasidagi “Tovar bozorlarida monopolistik faoliyatni cheklash va” soʻzlari chiqarib tashlansin. 16. Vazirlar Mahkamasining “Monopoliyaga qarshi qonun hujjatlarini, tabiiy monopoliyalar, isteʼmolchilarning huquqlarini himoya qilish, tadbirkorlik faoliyati erkinligining kafolatlari va reklama toʻgʻrisidagi qonun hujjatlarini buzganlik uchun ish qoʻzgʻatish va ularni koʻrib chiqish tartibi toʻgʻrisidagi nizomni tasdiqlash haqida” 2005-yil 12-oktabrdagi 225-son qarorida (Oʻzbekiston Respublikasi QT, 2005-y., 9-10-son, 55-modda): a) qarorning nomidagi, muqaddima va 1-banddagi “monopoliyaga qarshi qonun hujjatlarini” soʻzlari “raqobat” soʻzi bilan almashtirilsin; b) Monopoliyaga qarshi qonun hujjatlarini, tabiiy monopoliyalar, isteʼmolchilarning huquqlarini himoya qilish, tadbirkorlik faoliyati erkinligining kafolatlari va reklama toʻgʻrisidagi qonun hujjatlarini buzganlik uchun ish qoʻzgʻatish va ularni koʻrib chiqish tartibi toʻgʻrisidagi nizomda: Nizomning nomidagi “monopoliyaga qarshi qonun hujjatlarini” soʻzlari “raqobat” soʻzi bilan almashtirilsin; 1-2-bandlar quyidagi tahrirda bayon qilinsin: “1. Mazkur Nizom “Raqobat toʻgʻrisida”, “Tabiiy monopoliyalar toʻgʻrisida”, “Isteʼmolchilarning huquqlarini himoya qilish toʻgʻrisida”, “Reklama toʻgʻrisida”gi Oʻzbekiston Respublikasi qonunlariga muvofiq raqobat, tabiiy monopoliyalar, isteʼmolchilarning huquqlarini himoya qilish va reklama toʻgʻrisidagi qonun hujjatlari buzilganligi (keyingi oʻrinlarda matnda “qonun hujjatlari buzilganligi” deb yuritiladi) toʻgʻrisidagi ishlarning Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi va uning hududiy organlari (keyingi oʻrinlarda “monopoliyaga qarshi organ” deb yuritiladi) tomonidan koʻrib chiqilishining tashkiliy va huquqiy asoslarini belgilaydi. 2. Monopoliyaga qarshi organ oʻz vakolatlari doirasida xoʻjalik yurituvchi subyektlar, davlat boshqaruvi organlari va mahalliy davlat hokimiyati organlari, shuningdek jismoniy shaxslar tomonidan raqobat toʻgʻrisidagi qonun hujjatlari buzilganligi toʻgʻrisida ish qoʻzgʻaydi va ularni koʻrib chiqadi”; 3-bandga quyidagi mazmundagi xatboshi qoʻshilsin: “Raqobat toʻgʻrisidagi qonun hujjatlarida belgilangan hollarda jismoniy shaxslarga nisbatan maʼmuriy jazolarni qoʻllash toʻgʻrisidagi ishlarni koʻrib chiqish, shuningdek Oʻzbekiston Respublikasining Maʼmuriy javobgarlik toʻgʻrisidagi kodeksiga muvofiq amalga oshiriladi”; 4-band quyidagi tahrirda bayon qilinsin: “4. Qonun hujjatlari buzilganligi toʻgʻrisidagi ish jismoniy shaxsga, xoʻjalik yurituvchi subyektga, davlat boshqaruvi organiga va mahalliy davlat hokimiyati organiga nisbatan ular joylashgan joy boʻyicha tegishli monopoliyaga qarshi organ tomonidan qoʻzgʻatiladi. Monopoliyadan chiqarish va raqobatni rivojlantirish davlat qoʻmitasining markaziy apparati Monopoliyadan chiqarish va raqobatni rivojlantirish davlat qoʻmitasi raisining qarori asosida: hududiy organlar vakolatlariga tegishli boʻlgan ishlarni oʻzi koʻrib chiqishi uchun qabul qilishga; oʻzining tekshirish va oʻrganish materiallarini belgilangan tartibda koʻrib chiqish uchun hududiy organga yuborishga haqlidir”; 5-bandning ikkinchi xatboshidagi “tahlil qilinishi” soʻzlari “oʻrganish” soʻzi bilan almashtirilsin; 8-bandning uchinchi xatboshidagi “shuningdek” soʻzidan keyin “jismoniy shaxs” soʻzlari qoʻshilsin; 11-bandning ikkinchi xatboshiga quyidagi mazmundagi ikkinchi jumla qoʻshilsin: “Ishni koʻrib chiqish boʻyicha qatnashchilarga ajrim, shuningdek tilxat ostida monopoliyaga qarshi organda yoki ular joylashgan joy boʻyicha topshirilishi mumkin”; 12-bandning toʻrtinchi xatboshidagi “va mutaxassislar” soʻzlari “mutaxassislar, tarjimonlar va boshqa manfaatdor shaxslar” soʻzlari bilan almashtirilsin; 13-bandda: toʻrtinchi xatboshining oʻzbek tilidagi matni oʻzgarishsiz qoladi; beshinchi xatboshidagi “ishning” soʻzi “ishni koʻrib chiqishning” soʻzlari bilan almashtirilsin; quyidagi mazmundagi yettinchi xatboshi qoʻshilsin: “ishda qatnashuvchi boshqa shaxslarning iltimosnomalari va dalil-isbotlariga eʼtiroz bildirish”; 15-bandda: birinchi xatboshi quyidagi tahrirda bayon qilinsin: “15. Qonun hujjatlari buzilishi toʻgʻrisidagi ish ariza tushgan yoki nazorat funksiyalari va oʻrganishlar amalga oshirilishi natijalariga koʻra ish qoʻzgʻatilgan paytdan boshlab bir oy muddatda koʻrib chiqiladi. Istisno hollarda koʻrsatilgan muddat uzaytirilishi, biroq bir oydan ortiq boʻlmagan muddatga uzaytirilishi mumkin”; ikkinchi xatboshiga “ish qoʻzgʻatilgan” soʻzlaridan keyin “jismoniy shaxslar” soʻzlari qoʻshilsin; 17-bandning ikkinchi xatboshiga “mutaxassislarning” soʻzidan keyin “va boshqa manfaatdor shaxslarning” soʻzlari qoʻshilsin; 20-band quyidagi tahrirda bayon qilinsin: “20. Ishni koʻrib chiqish komissiya tomonidan quyidagi hollarda toʻliq yoki qismlari boʻyicha tugatilishi mumkin: qonun hujjatlari buzilishi holatlari tasdiqlanmaganda; qonun hujjatlari buzilishi toʻgʻrisida unga nisbatan ish qoʻzgʻatilgan xoʻjalik yurituvchi subyekt tugatilganda yoki jismoniy shaxs vafot etganda; unga nisbatan ish qoʻzgʻatilgan xoʻjalik yurituvchi subyekt va jismoniy shaxs qonun buzilishini ixtiyoriy ravishda bartaraf etganda; monopoliyaga qarshi organ tomonidan koʻrib chiqilayotgan qonun hujjatlari buzilishi toʻgʻrisidagi ish boʻyicha sud tomonidan qaror qabul qilinganda”; 21-banddagi “buyurtma xat bilan, uning topshirilganligi toʻgʻrisidagi bildirishnoma bilan” soʻzlari “ushbu Nizomning 11-bandida nazarda tutilgan tartibda” soʻzlari bilan almashtirilsin; 21-banddagi “toʻxtatish” soʻzi “tugatish” soʻzi bilan almashtirilsin; 22-band quyidagi tahrirda bayon qilinsin: “22. Ishni mohiyatiga koʻra koʻrib chiqish natijalari boʻyicha komissiya: qonun hujjatlari buzilishi holati aniqlanganligi va huquqiy taʼsir koʻrsatishning tegishli choralari koʻrilganligi toʻgʻrisida; ishni koʻrib chiqish toʻxtatilganligi toʻgʻrisida qaror qabul qiladi”; 28-bandning toʻqqizinchi va oʻninchi xatboshilari quyidagi tahrirda bayon qilinsin: “koʻrsatmada nazarda tutilgan barcha jismoniy shaxslarga yoki xoʻjalik yurituvchi subyektlarga yoxud boshqaruv organlariga nisbatan qonun hujjatlari buzilishi bartaraf etilmaganda. Koʻrsatmalarni bajarishdan bosh tortish yoki bajarmaslik deganda subyekt koʻrsatmani bajarishdan bosh tortishi yoki qisman bajarmasligi yoxud koʻrsatmani oʻz vaqtida bajarmasligi tushuniladi”; 29-bandning birinchi xatboshidagi “Xoʻjalik yurituvchi subyektlar” soʻzlari “Jismoniy shaxslar, xoʻjalik yurituvchi subyektlar” soʻzlari bilan almashtirilsin; 32-bandning sakkizinchi xatboshi quyidagi tahrirda bayon qilinsin: “Qarorda ishni koʻrib chiqish davomida aniqlangan jinoyatlar belgilari boʻyicha jinoiy ishlar qoʻzgʻash toʻgʻrisidagi masalani hal etish uchun materiallarni tegishli organlarga joʻnatish haqida tavsiyalar berilishi mumkin”; 33-bandning beshinchi xatboshi quyidagi tahrirda bayon qilinsin: “shaxs tomonidan bajarilishi kerak boʻlgan aniq xatti-harakatlar (toʻxtatish, bartaraf etish, bundan keyin qonun hujjatlari buzilishiga yoʻl qoʻymaslik, asossiz olingan daromadni isteʼmolchilarga qaytarish, dastlabki holatni tiklash va boshqalar) hamda bajarish muddatlari”; 36-bandda: quyidagi mazmundagi ikkinchi xatboshi qoʻshilsin: “Agar raqobat toʻgʻrisidagi qonun hujjatlari buzilishiga yoʻl qoʻygan yuridik yoki jismoniy shaxs jarima solish toʻgʻrisidagi qarorni darhol bajarish uning moliyaviy ahvolini yomonlashtirishi mumkinligini isbot qilsa, monopoliyaga qarshi organ ushbu shaxsga undirish toʻgʻrisida qaror qabul qilingan kundan boshlab olti oy mobaynida jarimani kechiktirib yoki har oylik toʻlovlar bilan boʻlib-boʻlib toʻlash imkoniyatini berishga haqlidir”; ikkinchi va uchinchi xatboshilar tegishli ravishda uchinchi va toʻrtinchi xatboshilar deb hisoblansin; 37-bandning birinchi xatboshi quyidagi tahrirda bayon qilinsin: “37. Qonun hujjatlari buzilganligi toʻgʻrisidagi ishni koʻrib chiqish qatnashchilari monopoliyaga qarshi organning qarori (koʻrsatmasi)ga qoʻshilmagan taqdirda qaror (koʻrsatma) qabul qilingan kundan boshlab bir oy muddatda qaror (koʻrsatma)ni toʻliq yoki qisman haqiqiy emas deb eʼtirof etish toʻgʻrisidagi ariza bilan sudga yoki yoxud qaror (koʻrsatma)ni bekor qilish yoki oʻzgartirish haqidagi ariza bilan Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasiga murojaat qilishga haqlidir”; 38-band quyidagi tahrirda bayon qilinsin: “38. Ariza berish monopoliyaga qarshi organ qarori (koʻrsatmasi)ning amal qilishini arizani koʻrib chiqish davrida toʻxtatib turadi”.